2. ลักษณะการประกอบธุรกิจ

1.  ประวัติความเป็นมา

บริษัท อิออน ธนสินทรัพย์ (ไทยแลนด์) จำกัด (มหาชน) จดทะเบียนก่อตั้งเป็นบริษัทจำกัด เมื่อวันที่
18 กันยายน 2535 โดยบริษัท อิออน เครดิต เซอร์วิส จำกัด ภายใต้ชื่อ บริษัท
ไทยเครดิตเซอร์วิส จำกัด ด้วยทุนจดทะเบียนเริ่มแรก 1 ล้านบาท โดยมีทุนที่เรียกชำระแล้ว
250,000 บาท ต่อมาในเดือนธันวาคม 2535 บริษัทฯ
ได้เริ่มประกอบธุรกิจสินเชื่อเช่าซื้อโดยการร่วมทำธุรกิจกับห้างสรรพสินค้าญี่ปุ่นที่เปิดให้บริการในประเทศไทย
และได้ทำการเปลี่ยนชื่อเป็นบริษัท สยามเอ็นซีเอส จำกัด และเพิ่มทุน
จดทะเบียนเป็น 10 ล้านบาท โดยมีทุนที่เรียกชำระแล้ว 5 ล้านบาท หลังจากนั้นในเดือนตุลาคม
2537 บริษัทฯ ได้เปลี่ยนชื่อ
เป็น บริษัท อิออน ธนสินทรัพย์ (ไทยแลนด์) จำกัด

บริษัท อิออน เครดิต เซอร์วิส จำกัด
เริ่มก่อตั้งขึ้นครั้งแรกในประเทศญี่ปุ่นเพื่อประกอบธุรกิจในการให้บริการทาง
ด้านการเงินต่างๆ รวมถึงบริการบัตรเครดิต บริการสินเชื่อเช่าซื้อ บริการสินเชื่อส่วนบุคคล
และบริการอื่น จากความสำเร็จในการดำเนินธุรกิจในประเทศญี่ปุ่น บริษัท อิออน เครดิต เซอร์วิส
จึงเริ่มขยายธุรกิจไปยังประเทศต่างๆ ในภูมิภาคเอเชีย ได้แก่
ประเทศฮ่องกง ไทย มาเลเซีย ไต้หวัน และ เซิ่นเจิ้น-ประเทศจีน ตามลำดับ

การเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทฯ
สามารถสรุปได้ดังนี้

2543. ภายหลังการเปลี่ยนโครงสร้างการถือหุ้นของ บริษัทฯ และบริษัท เอซีเอส แคปปิตอล
      คอร์ปอเรชั่น จำกัด (เอซีเอส)
      เพื่อให้การบริหารงานและการดำเนินงานของบริษัทฯเป็นไปอย่างมีประสิทธิภาพมากยิ่งขึ้น
      ในเดือนกุมภาพันธ์ ผู้ถือหุ้นบางรายได้ทำการจำหน่ายหุ้นของบริษัทฯ ให้แก่เอซีเอสจำนวน
      225,000 หุ้นและผู้ถือหุ้นกลุ่มนายชัชวาลย์ เจียรวนนท์
      ได้จำหน่ายเงินลงทุนทั้งหมดในเอซีเอสคิดเป็นสัดส่วนร้อยละ 40 ให้แก่บริษัทฯ
      และได้นำเงินที่ได้รับจากการขายเงินลงทุนดังกล่าวมาลงทุนในบริษัทฯ คิดเป็นสัดส่วนร้อยละ
      15 ของจำนวนหุ้นที่จำหน่ายได้แล้วทั้งหมดของบริษัทฯ นอกจากนี้ บริษัทฯ
      ได้ทำการเปลี่ยนแปลงมูลค่าที่ตราไว้จากเดิมหุ้นละ 100 บาท เป็นหุ้นละ 10 บาท
      รวมทั้งเพิ่มทุนจดทะเบียนจาก 10 ล้านบาท เป็น 160 ล้านบาท
      โดยการออกหุ้นสามัญเพิ่มทุนจำนวน 15 ล้านหุ้น มูลค่าที่ตราไว้หุ้นละ 10 บาท
      เพื่อเสนอขายให้แก่ผู้ถือหุ้นเดิม ภายหลังจากการเพิ่มทุนของบริษัทฯ ในครั้งนี้ เอซีเอส
      ถือหุ้นในบริษัทฯ คิดเป็นสัดส่วนร้อยละ 25 ของจำนวนหุ้นที่จำหน่ายได้แล้วทั้งหมดของบริษัทฯ

เดือนมีนาคม บริษัทฯ เริ่มให้บริการการซื้อสิทธิเรียกร้องแก่ลูกค้าที่เป็นผู้ขายสินค้า (Supplier)
ของร้านคู่ค้ารายใหญ่บางรายของบริษัทฯ

เดือนธันวาคม บริษัทฯ เริ่มให้บริการบัตรเครดิตที่ใช้ในประเทศและต่างประเทศโดยร่วมมือกับบริษัท
มาสเตอร์การ์ด อินเตอร์เนชั่นแนล อินคอร์ปอเรทเต็ด และ บริษัท เจซีบี อินเตอร์เนชั่นแนล จำกัด

2544 เดือนมกราคม บริษัทฯ ซื้อสินทรัพย์จากเอซีเอส
ประกอบด้วยสินเชื่อเช่าซื้อและสินเชื่อส่วนบุคคลเฉพาะ
ลูกหนี้ปกติและลูกหนี้ที่ค้างชำระ 1 งวด และอุปกรณ์สำนักงาน

เดือนกุมภาพันธ์ บริษัทฯ ได้จำหน่ายหุ้นสามัญที่ถืออยู่ทั้งหมดในเอซีเอส จำนวน 3,899,995 หุ้น
หรือคิดเป็นร้อยละ 65 ของจำนวนหุ้นที่จำหน่ายได้แล้วทั้งหมดให้แก่บริษัท อิออน เครดิต เซอร์วิส
จำกัด และบุคคลธรรมดาสัญชาติไทย 1 คน ในราคาทุนหุ้นละ 10 บาท
เพื่อให้โครงสร้างการถือหุ้นของบริษัทฯ มีความชัดเจนมากขึ้น ในขณะเดียวกัน
เอซีเอสได้หยุดดำเนินธุรกิจหลักเกี่ยวกับการให้สินเชื่อแก่ลูกค้าทั้งหมดเดือนเมษายน บริษัทฯ
ได้ทำการเพิ่มทุนจดทะเบียนจาก 160 ล้านบาท เป็น 200 ล้านบาท มูลค่าที่ตราไว้หุ้นละ 10 บาท

  เดือนสิงหาคม บริษัทฯ ได้ทำการจดทะเบียนแปรสภาพเป็นบริษัทมหาชนจำกัด
  เปลี่ยนแปลงมูลค่าที่ตราไว้จากเดิมหุ้นละ 10 บาท เป็นหุ้นละ 5 บาท
  รวมทั้งเพิ่มทุนจดทะเบียนจากเดิม 200 ล้านบาท เป็น 250 ล้านบาท
  โดยการออกหุ้นสามัญใหม่จำนวน 10 ล้านหุ้น
  เพื่อเสนอขายให้แก่ประชาชนทั่วไปและพนักงานของบริษัทฯ จำนวน 9,800,000 หุ้น และ
  200,000 หุ้น ตามลำดับ

  เดือนธันวาคม บริษัทฯได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย

2545 เดือนมีนาคม บริษัทฯ ได้ให้บริการสินเชื่อเงินผ่อนรถจักรยานยนต์

เดือนกรกฎาคม บริษัทฯออก และเสนอขายหุ้นกู้ไม่ด้อยสิทธิ และไม่มีหลักประกัน จำนวน 1
พันล้านบาท อายุ 3 ปี โดยได้รับการจัดอันดับ A- (tha) จากบริษัทฟิทช์ เรตติ้ง (ประเทศไทย)
จำกัด

  เดือนพฤศจิกายน กระทรวงการคลัง
  และธนาคารแห่งประเทศไทยได้ออกกำหนดให้ธุรกิจบัตรเครดิตเป็นธุรกิจที่อยู่ภายใต้การควบคุมของธนาคารแห่งประเทศไทย
  และได้กำหนดเกณฑ์ในการควบคุมอัตราดอกเบี้ยและคุณสมบัติขั้นต่ำของผู้ถือบัตรเครดิต

  เดือนธันวาคม บริษัทอิออน เครดิต เซอร์วิส (เอเชีย) ประเทศฮ่องกง ได้ขายหุ้นบริษัทฯ
  ทั้งหมดให้กับกลุ่ม

  ผู้ถือหุ้นรายใหญ่ประเทศญี่ปุ่น โดยขายให้กับบริษัทอิออน เครดิต เซอร์วิส ประเทศญี่ปุ่น จำนวน
  2,280,000 หุ้นและ
  ขายให้กับบริษัท เอ็น ซี เอส โคซาน ประเทศญี่ปุ่นจำนวน 600,000 หุ้น
  รายละเอียดของสัดส่วนการถือหุ้นใหม่สามารถ
  ดูได้จากหัวข้อ 8.2 ทั้งนี้การเปลี่ยนแปลงผู้ถือหุ้นดังกล่าว
  เป็นการเปลี่ยนสัดส่วนการถือหุ้นของกลุ่มเครดิต เซอร์วิส
  เท่านั้น มิได้มีผลกระทบในการดำเนินงานของบริษัทฯ
  หรืออำนาจการควบคุมบริหารงานแต่อย่างใด

2546 เดือนมีนาคม บริษัทฯได้รับใบอนุญาตให้ประกอบธุรกิจบัตรเครดิต
จากธนาคารแห่งประเทศไทย
เดือนตุลาคม บริษัทฯได้เข้าถือหุ้นเป็นสัดส่วนร้อยละ 26 ใน บริษัท อีเทอนอล นิติบุคคลเฉพาะกิจ
ซึ่งจัดตั้งขึ้น ภายใต้ กฎหมาย ว่าด้วยนิติ บุคคลเฉพาะกิจเพื่อการแปลงสินทรัพย์เป็นหลักทรัพย์

2547 เดือนกุมภาพันธ์ บริษัทฯ ได้ขายลูกหนี้เช่าซื้อ จำนวน 1,999.99 ล้านบาท ให้แก่ บริษัท
อีเทอนอล นิติบุคคล เฉพาะกิจ จำกัด ภายใต้ โครงการแปลงสินทรัพย์เป็นหลักทรัพย์ ของบริษัทฯ
และบริษัท อีเทอนอล นิติบุคคลเฉพาะกิจ จำกัด ได้ แต่งตั้งให้บริษัทฯ
เป็นผู้ให้บริการจัดเก็บหนี้ดังกล่าว หุ้นกู้ที่ออกภายใต้โครงการดังกล่าวได้รับการจัดอันดับที่ “AAA”
(Tha) จากบริษัท ฟิทช์ เรทติ้งส์ (ประเทศไทย) จำกัด

เดือนมิถุนายน บริษัทได้เปลี่ยนแปลงมูลค่าหุ้นของบริษัท จากมูลค่าหุ้นละ 5 บาท เป็น 1 บาท ต่อหุ้น
ทำให้จำนวนหุ้นเพิ่ม ขึ้นจาก 50 ล้านหุ้น เป็น 250 ล้านหุ้น

2548 เดือนมกราคม บริษัทได้จัดตั้ง บริษัท อีเทอนอล เครดิตการ์ด นิติบุคคลเฉพาะกิจ จำกัด
ภายใต้กฎหมายว่าด้วยนิติบุคคล เฉพาะกิจเพื่อการแปลงสินทรัพย์เป็นหลักทรัพย์
และบริษัทฯได้เข้าถือหุ้นเป็นสัดส่วนร้อยละ 26 ในบริษัทที่จัดตั้งขึ้น

เดือนกุมภาพันธ์ บริษัทฯ ได้ขายลูกหนี้บัตรเครดิต จำนวน 2,956.80 ล้านบาท ให้แก่ บริษัท
อีเทอนอล เครดิต การ์ด นิติบุคคล เฉพาะกิจ จำกัด ในโครงการแปลงสินทรัพย์เป็นหลักทรัพย์
ของบริษัทฯ และบริษัท อีเทอนอล เครดิต การ์ด นิติ บุคคลเฉพาะกิจ จำกัด ได้แต่งตั้งให้บริษัทฯ
เป็นผู้ให้บริการจัดเก็บหนี้ดังกล่าว หุ้นกู้ที่ออกภายใต้โครงการดังกล่าว ได้รับการจัดอันดับที่ “AAA”
(Tha) จากบริษัท ฟิทช์ เรทติ้งส์ (ประเทศไทย) จำกัด

ณ วันที่ 20 กุมภาพันธ์ 2548 บริษัทฯ มีสาขารวมทั้งสิ้นจำนวน 61 แห่ง
แบ่งเป็นสาขาในเขตกรุงเทพฯ จำนวน 4 แห่ง กับ อิออนสปอต 20 แห่ง
และสาขาในต่างจังหวัดจำนวน 19 แห่ง และอิออนสปอต 18 แห่ง ซึ่งสามารถครอบคลุมพื้นที่ทั้งหมด
70 จังหวัด ดังมีรายละเอียด ดังนี้

+----------------+----------------+----------------+-----------------+
| สาขาในกรุงเทพฯ  |                |                |                 |
| และปริมณฑล      |                |                |                 |
+----------------+----------------+----------------+-----------------+
| 1.             | 2. สาขาสาทร    | 3. สาขาสีลม     | 4. สาขารังสิต     |
| สาขารัตนาธิเบศร์  |                |                |                 |
+----------------+----------------+----------------+-----------------+
|                |                |                |                 |
+----------------+----------------+----------------+-----------------+
| สาขาในต่างจังหวัด |                |                |                 |
+----------------+----------------+----------------+-----------------+
| 1. สาขาขอนแก่น  | 2. สาขาลพบุรี    | 3. สาขาเชียงใหม่ | 4.              |
|                |                |                | สาขาอุบลราชธานี   |
+----------------+----------------+----------------+-----------------+
| 5. สาขาพิษณุโลก  | 6. สาขาชลบุรี 1  | 7. สาขาชลบุรี 2  | 8. สาขาตรัง      |
| 1              |                |                |                 |
+----------------+----------------+----------------+-----------------+
| 9.             | 10.            | 11.            | 12. สาขาสุรินทร์   |
| สาขานครราชสีมา  | สาขานครราชสีมา  | สาขาสุพรรณบุรี    |                 |
| 1              | 2              |                |                 |
+----------------+----------------+----------------+-----------------+
| 13. สาขาเพชรบุรี | 14. สาขาสระบุรี  | 15.            | 16. สาขาชุมพร    |
|                |                | สาขาสมุทรสาคร   |                 |
+----------------+----------------+----------------+-----------------+
| 17.            | 18.            | 19.            |                 |
| สา             | สาขาเชียงราย    | สาขานครสวรรค์   |                 |
| ขานครศรีธรรมราช |                |                |                 |
+----------------+----------------+----------------+-----------------+
|                |                |                |                 |
+----------------+----------------+----------------+-----------------+
| สาขาอิออนสปอต   |                |                |                 |
| ในกรุงเทพฯ      |                |                |                 |
| และต่างจังหวัด    |                |                |                 |
+----------------+----------------+----------------+-----------------+
| 1. สาขาแฟชั่น    | 2. สาขาบิ๊กซี     | 3. สาขาเทสโก้   | 4. สาขาเทสโก้    |
| ไอซ์แลนด์        | หัวหมาก         | พัทยา           | บางนา           |
+----------------+----------------+----------------+-----------------+
| 5. สาขาอโศก    | 6.สาขารัชดาภิเษก | 7. สาขาเทสโก้   | 8. สาขาเดอะมอลล์ |
| (สุขุมวิท 21)     |                | รังสิต           | ท่าพระ           |
+----------------+----------------+----------------+-----------------+
| 9. สาขาเทสโก้   | 10.            | 11. สาขาเซ็นทรัล | 12. สาขาหาดใหญ่  |
| บางกะปิ         | สาขาเดอะมอลล์   | พระราม 2       |                 |
|                | บางกะปิ         |                |                 |
+----------------+----------------+----------------+-----------------+
| 13. สาขาเทสโก้  | 14. สาขาเทสโก้  | 15. สาขาลำปาง  | 16. สาขาอุดรธานี  |
| เชียงใหม่        | เชียงใหม่        |                |                 |
|                |                |                |                 |
| (หางดง)        | (คำเที่ยง)       |                |                 |
+----------------+----------------+----------------+-----------------+
| 17. สาขาอยุธยา  | 18. สาขานครปฐม | 19. สาขาเทสโก้  | 20. สาขาเทสโก้   |
| (ปาร์ค)         |                | หนองคาย        | หลักสี่            |
+----------------+----------------+----------------+-----------------+
| 21. สาขาอยุธยา  | 22. สาขาเทสโก้  | 23. สาขาระยอง  | 24.             |
| (แกรนด์)        | ราชบุรี          |                | เซ็นทรัลแอร์พอร์ต   |
|                |                |                | เชียงใหม่         |
+----------------+----------------+----------------+-----------------+
| 25.            | 26. สาขาธนบุรี   | 27. สาขาพิษณุโลก | 28. สาขาภูเก็ต    |
| สาขาศรีนครินทร์   |                | 2              |                 |
+----------------+----------------+----------------+-----------------+
| 29.            | 30. สาขาคาร์ฟูร์  | 31. สาขาเทสโก้  | 32. สาขาคาร์ฟูร์   |
| สาขาอมตะนคร    | (หาดใหญ่)       | (จรํญสนิทวงศ์)    | (รามอินทรา)      |
+----------------+----------------+----------------+-----------------+
| 33.            | 34. สาขาคาร์ฟูร์  | 35. สาขาเทสโก้  | 36. สาขาบิ๊กซี     |
| สาขาสุราษฎร์ธานี  | (สำโรง)        | (พระราม 1)     | (สะพานควาย)     |
+----------------+----------------+----------------+-----------------+
| 37.            | 38.            |                |                 |
| สาขาเดอะมอลล์   | สาขาอิมพีเรียล    |                |                 |
|                | (สำโรง)        |                |                 |
| (งามวงศ์วาน)    |                |                |                 |
+----------------+----------------+----------------+-----------------+
| อิออน สปอต :    |                |                |                 |
| คือสาขาในร      |                |                |                 |
| ูปแบบใหม่ของอิออน |                |                |                 |
| ที่ใช้เทคโ        |                |                |                 |
| นโลยีที่ทันสมัยในกา |                |                |                 |
| รอนุมัติสินเชื่อต่างๆ |                |                |                 |
| ให             |                |                |                 |
| ้กับสมาชิกบัตรอิออน |                |                |                 |
| ผ่า             |                |                |                 |
| นระบบคอมพิวเตอร์ |                |                |                 |
| On-Line        |                |                |                 |
| และเครื่อง EDC   |                |                |                 |
| เครื่อง          |                |                |                 |
| เบิกเงินสดอัตโนมัติ |                |                |                 |
| และเครื่องช      |                |                |                 |
| ำระเงินสดอัตโนมัติ |                |                |                 |
+----------------+----------------+----------------+-----------------+

นอกจากนี้ บริษัทฯ ยังมีการจัดตั้งจุดให้บริการตามห้างสรรพสินค้า และร้านดิสเคานท์สโตร์ ต่างๆ
อาทิเช่น เทสโก้ โลตัสแม็คโคร คาร์ฟูร์ เดอะมอลล์ จัสโก้ และบิ๊กซี
เพื่อเพิ่มความสะดวกในการใช้บริการให้แก่ลูกค้าของบริษัทฯ ณ วันที่ 20 กุมภาพันธ์ 2548 บริษัทฯ
มีจุดให้บริการทั้งสิ้น 219 แห่ง และเครื่องเบิกและชำระเงินสดอัตโนมัติจำนวน 265 เครื่อง
ติดตั้งในเขตกรุงเทพฯ และต่างจังหวัด

2.  ภาพรวมการประกอบธุรกิจของบริษัทฯ

บริษัทฯ ประกอบธุรกิจหลักในการให้บริการสินเชื่อรายย่อย (Retail Finance) แก่ลูกค้า
อันประกอบด้วย สินเชื่อเช่าซื้อ สินเชื่อบัตรเครดิต และสินเชื่อส่วนบุคคล ในช่วงระยะเวลาที่ผ่านมา
ธุรกิจที่สร้างรายได้หลักให้แก่บริษัทฯ คือ ธุรกิจสินเชื่อบัตร
เครดิต ซึ่งมีสัดส่วนรายได้คิดเป็นร้อยละ 38.51 ของรายได้รวม
ซึ่งเป็นธุรกิจที่มีอัตราการเติบโตอย่างรวดเร็ว

ณ วันที่ 20 กุมภาพันธ์ 2548 บริษัทฯ มีสมาชิกที่ใช้บริการสินเชื่อทั้งหมดอยู่ 2.31 ล้านรายการ
(รวมสินเชื่อเช่าซื้อ
และสินเชื่อบัตรเครดิต ที่อยู่ภายไต้โครงการแปลงสินทรัพย์เป็นหลักทรัพย์)
และมีการออกบัตรเครดิตรวมทั้งสิ้นจำนวน 1.32 ล้านใบ

2.3 โครงสร้างรายได้ของบริษัทฯ

โครงสร้างรายได้ของบริษัทฯ

[TABLE]

หมายเหตุ - ธุรกิจทุกประเภทดำเนินการโดยบริษัท อิออน ธนสินทรัพย์ (ไทยแลนด์) จำกัด
(มหาชน)

-   รอบระยะเวลาบัญชีของบริษัทฯ สิ้นสุดวันที่ 20 กุมภาพันธ์ของทุกปี

    4.  เป้าหมายการดำเนินธุรกิจ

จากการที่บริษัทฯ
มีนโยบายหลักที่จะมุ่งเน้นให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
ดังนั้น บริษัทฯ จึงพยายามที่จะให้บริการทางการเงินในด้านต่างๆ เพื่อสร้างความพึงพอใจให้
แก่ลูกค้าและร้านคู่ค้า นอกจากนี้ บริษัทฯ
ยังมีเป้าหมายที่จะก้าวขึ้นมาเป็นผู้นำตลาดสินเชื่อรายย่อยของประเทศไทย โดยบริษัทฯ
มีแผนการที่จะขยายฐานลูกค้าและเครือข่ายการให้บริการตามที่แสดงไว้ในส่วนของโครงการในอนาคต